## Odluka o stalnim svotama doprinosa za obračunavanje i plaćanje doprinosa osoba osiguranih u određenim okolnostima za slučaj invalidnosti i tjelesnog oštećenja zbog ozljede na radu ili profesionalne bo

### NN 1/1999 (4.1.1999.), Odluka o stalnim svotama doprinosa za obračunavanje i plaćanje doprinosa osoba osiguranih u određenim okolnostima za slučaj invalidnosti i tjelesnog oštećenja zbog ozljede na radu ili profesionalne bo

# HRVATSKI ZAVOD ZA MIROVINSKO OSIGURANJE

Na temelju odredbi članka 142. Zakona o mirovinskom osiguranju ("Narodne
novine", broj 102/98) i članka 20. točke 12. Statuta Hrvatskog zavoda za
mirovinsko osiguranje ("Narodne novine" broj 163/98) Upravno vijeće Hrvatskog
zavoda za mirovinsko osiguranje, na sjednici održanoj 29. prosinca 1998.
donosi

## **ODLUKU**

### **O STALNIM SVOTAMA DOPRINOSA ZA OBRAČUNAVANJE I PLAĆANJE DOPRINOSA OSOBA OSIGURANIH U ODREĐENIM OKOLNOSTIMA ZA SLUČAJ INVALIDNOSTI I TJELESNOG OŠTEĆENJA ZBOG OZLJEDE NA RADU ILI PROFESIONALNE BOLESTI**

Članak 1.

Ovom Odlukom utvrđuje se stalna svota doprinosa za slučaj invalidnosti
i tjelesnog oštećenja zbog ozljede na radu ili profesionalne bolesti za
osiguranike iz članka 18., stavak 1., članak 19. i 20. Zakona o mirovinskom
osiguranju (u daljnjem tekstu: ZOMO), i to za:

1. učenike i studente na dodiplomskom studiju za vrijeme praktične nastave,
odnosno za vrijeme stručne prakse kod poslodavaca (članak 18. stavak 1.
točka 1. ZOMO),

2. nezaposlene za vrijeme stručnog osposobljavanja ili profesionalne
rehabilitacije na koji ih je uputila nadležna služba za zapošljavanje (članak
18. stavak 1. točka 2. ZOMO)

3. osobe koje obavljaju određene poslove za vrijeme izdržavanja kazne
zatvora, primjene osiguranih mjera obveznog psihijatrijskog liječenja i
obveznog liječenja od ovisnosti kao i odgojnih mjera (članak 18. stavak
1. točka 3. ZOMO)

4. osobe koje na teritoriju Republike Hrvatske sudjeluju u spašavanju
ili obrani od elementarnih nepogoda kao što su požar, poplava, potres i
ostale nepogode uzrokovane višom silom ili u spašavanju života građana
ili radi otklanjanja materijalne štete koja prijeti imovini (članak 19.
točka 1. ZOMO),

5. članove dobrovoljnih vatrogasnih društava u gašenju požara, spašavanju
ljudi i ugrožene imovine, pri odlasku i na povratku s vježbe kao i obučavanje
koje organizira vatrogasno društvo (članak 19. točka 2. ZOMO),

6. pri obavljanju dužnosti građana u obrani prema propisima o obrani
(članak 19. točka 3. ZOMO),

7. osobe koje na zahtjev državnih tijela pruže pomoć tim tijelima i
tom se prigodom ozlijede ili povrijede (članak 20. ZOMO).

Članak 2.

Sukladno odredbi članka 18. stavka 2. ZOMO i odredbe ove odluke primjenjuju
se i na strane državljane koji se nalaze na školovanju u Republici Hrvatskoj
pod uvjetom uzajamnosti.

Članak 3.

Doprinos za mirovinsko osiguranje za osobe iz članka 1. ove odluke se
plaća u stalnoj svoti od 400,00 kn.

Članak 4.

Ova odluka stupa na snagu sljedećeg dana nakon objave u "Narodnim novinama",
a primjenjuje se od 1. siječnja 1999.

Klasa: 140-13/98-01/5565
Urbroj: 341-99-01/98-7
Zagreb, 29. prosinca 1998.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 1/1999-13